1983-ban a Hellas Verona csapatához igazolt, ahol házi gólkirályként, 11 találattal vette ki részét a klub történetének első bajnoki címéből, amit az 1984–85-ös szezonban értek el. 1986-ban a Milanhoz szerződött, majd később játszott a Lazio (1987–88), majd ismét a Verona (1988–89) színeiben, de a különböző sérülések miatt nem hozta a korábbi évek jó formáját. 1989-ben a Padova igazolta le, ahol 1995-ig játszott, közte néhány jó szezont eltöltött a Serie B-ben. A pályafutását az MSL-ben fejezte be a New England Revolution és a Tampa Bay Mutiny csapatainál 1996, illetve 1997-ben.